- По това време бях студентка втори курс по журналистика, мечтаех да се занимавам именно с това. След 10 ноември нещата се промениха, беше труден преходен период за всички, същото важеше за мен и семейството ми. Баща ми от години живееше във Франция и аз отидох да го посетя. Тривиално звучи, но на "Шан-з-Елизе" ме срещна Габи Вагнер, собственичка на малка, но много работеща модна агенция - “Зуум”. Предложи ми работа, направихме пробни фотоси и веднага започнах да се снимам.